82. ΝΟΜΟΘΕΤ. ΔΙΑΤΑΓΜΑ υπ’ αριθ. 123 της 25/31 Αυγ. 1973 (ΦΕΚ Α΄ 198) Περί των υπό της Αγροτικής Τραπέζης της Ελλάδος χορηγουμένων χαμηλοτόκων δανείων αγροτικής στεγάσεως. Με το άρθρ. 1 Νόμ. 1266/2-2 Ιουλ. 1982 (ΦΕΚ Α΄ 81), (τόμ. 12 σελ. 124,06), καταργήθηκε η Νομισματική Επιτροπή. Για τις αρμοδιότητές της που μεταβιβάστηκαν σε άλλα όργανα βλ. άρθρ. 1, 2 και 3 άνω Νόμ. 1266/1982. Άρθρ.1.-1.Επί σκοπώ αποκτήσεως αγροτικής στέγης ή βελτιώσεως υφισταμένης τοιαύτης, χορηγούνται υπό της Αγροτικής Τραπέζης της Ελλάδος χαμηλότοκα δάνεια εις αγρότας, του επιτοκίου οριζομένου εκάστοτε δι’ αποφάσεως της Νομισματικής Επιτροπής. 2.Οι λοιποί όροι και προϋποθέσεις χορηγήσεως των, κατά τ’ άνω δανείων αγροτικής στεγάσεως, καθορίζονται εφεξής δι’ αποφάσεως του Υπουργού Εθνικής Οικονομίας. Άρθρ.2.-1.Το μειωμένον επιτόκιον των δανείων, περί ων το άρθρ. 1 του παρόντος, επιδοτείται παρά του Ελληνικού Δημοσίου, εγγραφομένης, προς τον σκοπόν τούτον, καθ’ έκαστον οικονομικόν έτος, της απαιτουμένης πιστώσεως, υπό ειδικόν Κωδικόν Αριθμόν, εις τον προϋπολογισμόν εξόδων του Υπουργείου Εθνικής Οικονομίας (Τομεύς Γεωργίας). Το ύψος της επιδοτήσεως του επιτοκίου εις εκατοστιαίας μονάδας καθορίζεται, ωσαύτως, δι’ αποφάσεων της Νομισματικής Επιτροπής. 2.Η καταβολή εις την Αγροτικήν Τράπεζαν της Ελλάδος της εν παρ. 1 του παρόντος άρθρου επιδοτήσεως ενεργήται επί τη υποβολή υπό ταύτης, ως μόνου δικαιολογητικού, του μέσου ετησίου ύψους των εκ τοιούτων δανείων οφειλομένων υπολοίπων. Με την περιπτ. β΄ της 40095/6 Οκτ.-2 Δεκ. 1986 (ΦΕΚ Β΄ 826) απόφασης Υπουργών Προεδρίας της Κυβέρνησης και Γεωργίας, διατηρήθηκαν σε ισχύ οι διατάξεις της άνω παραγράφου που αναφέρονται στην υποβολή των δικαιολογητικών, οι οποίες δεν μπορούν να αντικατασταθούν με την υπεύθυνη δήλωση του άρθρ. 8 του Νόμ. 1599/1986. Άρθρ.3.-1.Εις την δια του παρόντος προβλεπομένην ρύθμισιν υπάγονται και τα δάνεια τα συναφθέντα μέχρι 31.12.1969 και οφειλόμενα εισέτι, ως και τα από 1.1.1970 μέχρι της δημοσιεύσεως τούτου χορηγηθέντα. 2.Δια την καταβολήν εις την Αγροτικήν Τράπεζαν της Ελλάδος της, εξ επιδοτήσεως των επιτοκίων, προκυπτούσης οφειλής του Ελληνικού Δημοσίου δια τα έτη 1970, 1971 και 1972 εγγράφεται ειδική προς τούτο πίστωσις εις τον Προϋπολογισμόν του Υπουργείου Εθνικής Οικονομίας (Τομεύς Γεωργίας). 